Grabinschrift für Socratea
Paros, Periferia - Südliche Aegaeis, Elláda (Ellinikí Dimokratía)
aus der Smlg. Grimani
vertikal gebrochen, abgerieben
IG XII,5 310; Cardin, L’epitaffio per Socratea di Paro, in: G. Cresci Marrone - A. Pistellato (a c. di), Studi in ricordo di Fulviomario Broilo. Atti del Convegno (Venezia 2005), Padova 2007, 198
griechisch :
φράζε, τίνος γονέως, σέο τ’ οὔνομα καὶ πόσιν αὔδ[α],
  καὶ χρόνον εἰπέ, γύ{γυ}ναι {²⁶γύναι}²⁶, καὶ πόλεως ὅθεν εἶ." ——
"Νείκανδρος γεν[έ]τωρ, πατρὶς Πάρος, οὔνομα δὲ ἦν μοι
  Σωκράτεα, φθιμένην Παρμενίων δὲ ἔθετο
σύνλ[ε]κτρος τύμβῳ με, χάριν δέ μοι ὤπασε τήνδε
  εὐδόξου ζωᾶς μνῆμα καὶ ἐσσομένοις·
καί μ[ε] πικρὰν νεαροῖο βρέφους ἀφύλακτος Ἐρεινὺς
  αἱμορύτοιο νόσωι τερπνὸν ἔλυσε βίον·
οὔθ’ ὑπ’ ἐμαῖς ὠδεῖσι τὸ νήπιον εἰς φάος ἦγον,
  ἀλλ’ ὑπὸ γαστρὶ φίλαι κεύθεται ἐμ φθιμένοις·
τρισσᾶς ἐκ δεκάδος δὲ πρὸς ἓξ ἐτέων χρόνον ἦλθον
  ἀνδρὶ λιποῦσα τέκνων ἀρσενόπαιδα γονάν·
δισσὰ δὲ πατρὶ λιποῦσα καὶ ἱμερτῶι [σ]υνομεύνωι
  αὐτὰ ὑπὸ τριτάτωι τόνδε λέλονχα τόπον." ——
"ἀλλὰ σύ, παμβασίληα θεά, πολυώνυμε κούρα,
  τήνδε ἄγε ἐπ’ εὐσεβέων χῶρον ἔχουσα χερός." ——
"τοῖς δὲ παρερχομένοισι θεὸς τέρψιν τινὰ δῴη
  εἴπασιν χαίρειν Σωκράτεαν κατὰ γῆς."
       Διονύσιος Μάγνης ποιητὴς ἔγραψεν.